CELEX: C2006/178/42
Language: et
Date: 2006-07-29 00:00:00
Title: Kohtuasi C-248/06:  2. juunil 2006  esitatud hagi — Euroopa Ühenduste Komisjon  versus  Hispaania Kuningriik

29.7.2006   
            
            
               ET
            
            
               Euroopa Liidu Teataja
            
            
               C 178/26
            
         2. juunil 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-248/06)
   (2006/C 178/42)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: R. Lyal ja L. Escobar Guerrero)
   
      Kostja: Hispaania Kuningriik
   Hageja(te) nõuded
   
               —
            
            
               tuvastada, et kuna Hispaania Kuningriik jättis jõusse korra, mille alusel välisriigis toimunud tehnoloogilise uurimis-, arendus- ja uuendustegevusega seotud kulude mahaarvamine on koormavam kui Hispaanias tekkinud kulude vähendamine, nagu see tuleneb äriühingute tulumaksuseaduse (Ley del Impuesto de Sociedades) tervikteksti artiklist 35, mis on heaks kiidetud kuninga 5. märtsi seadusandliku dekreediga 4/2004, siis on Hispaania Kuningriik rikkunud EÜ artiklitest 43 ja 49, mis käsitlevad asutamisvabadust ja teenuste osutamise vabadust, ning Euroopa Majanduspiirkonna lepingu vastavatest artiklitest tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Asutamisõiguse rikkumine (EÜ artiklid 43 ja 48 ja EMP lepingu artikkel 31): territoriaalne piirang, mis seisneb selles, et üksnes riigi territooriumil materiaalselt teostatud tehnoloogilise uurimis-, arendus- ja uuendustegevusega seotud kulutusi võidakse maha arvata äriühingute tulumaksust, on asjaolu, mis piirab nende Hispaania äriühingute asutamisvabadust, kes teostavad tehnoloogilist uurimis-, arendus- ja uuendustegevust väljaspool Hispaania territooriumi, pannes soodsamasse olukorda need äriühingud, mis teostavad Hispaanias samu investeeringuid, ja eriti need äriühingud, mille asukoht on teises liikmesriigis ja mis tegutsevad Hispaanias oma asutuste kaudu.
   Teenuste osutamise vabaduse rikkumine (EÜ artikkel 49 ja EMP lepingu artikkel 36): väljaspool Hispaania territooriumi allhankena teostatud tehnoloogilisele uurimis-, arendus- ja uuendustegevust ei saa maha arvata äriühingute tulumaksust. See piirang on takistus EÜ asutamislepingus ette nähtud teenuste osutamise vabadusele.